1. tramvaju maršruts (Rīga)

1. tramvaju maršruts ir Rīgas sabiedriskā transporta tramvaju maršruts, kas kursē no Imantas apkaimes Pārdaugavā līdz Juglai.

1. tramvaju maršruta kopējais garums ir 36,587 km. Maršruta Imanta—Jugla kopējais garums ir 18,286 km, bet maršruta Jugla—Imanta kopējais garums ir 18,291 km.
Darbdienās pa maršrutu kursē 27 tramvaji, bet brīvdienās - 11 tramvaji. Šobrīd 1. tramvajs ir visgarākais un visbiežāk kursējošais tramvaja maršruts Rīgā. 1. tramvajs ir arī Rīgā visvairāk izmantotais ne tikai tramvaja, bet arī visa sabiedriskā transporta maršruts. 1. tramvaju maršrutu apkalpo gan RP SIA "Rīgas satiksme" 3. tramvaju depo, gan RP SIA "Rīgas satiksme" 5. tramvaju depo.

Maršrutu pirmo reizi atklāja 1901. gadā, atjaunoja 2005. gadā, slēdza no 2009. līdz 2017. gadam. 2017. gadā atjaunotais maršruts pa Radio ielu (pietura "Stacijas laukums") kursēja tikai virzienā uz Imantu un no 2017. gada 5. jūnija līdz 2018. gada 2. martam kursēja arī pa 13. janvāra ielu, vēlāk kursēja vēsturiskajā maršrutā pa Prāgas, Centrāltirgus un Maskavas ielām abos virzienos. Atsevišķām pieturvietām mainīja nosaukumus.

Maršruts 
 Virzienā Imanta—Jugla tramvaji brauc pa šādām ielām: Dammes iela, Anniņmuižas bulvāris, Bebru iela, Kurzemes prospekts, Jūrmalas gatve, Slokas iela, Uzvaras bulvāris, Akmens tilts, 11. novembra krastmala, Maskavas iela, Centrāltirgus iela, Prāgas iela, 13. janvāra iela, Radio iela, K. Barona iela, Brīvības iela, Gaisa tilts, Brīvības gatve, Ropažu iela un Brīvības gatve.
 Virzienā Jugla—Imanta tramvaji brauc pa šādām ielām: Brīvības gatve, Ropažu iela, Brīvības gatve, Gaisa tilts, Brīvības iela, K. Barona iela, Radio iela, 13. janvāra iela, Prāgas iela, Centrāltirgus iela, Maskavas iela, 11. novembra krastmala, Akmens tilts, Uzvaras bulvāris, Slokas iela, Jūrmalas gatve, Kurzemes prospekts, Bebru iela, Anniņmuižas bulvāris un Dammes iela.

Pieturvietas 
1. tramvaju maršrutā pavisam ir 74 pieturas. Virzienā Imanta—Jugla ir 37 pieturas, tāpat arī virzienā Jugla—Imanta ir 37 pieturas.

Maršruts ar mainītu virzienu 
Virzienā 5. tramvaju depo (Brīvības ielā) — Imanta tramvaji brauc pa šādām ielām: Krišjāņa Barona iela, Radio iela, 13. janvāra iela, Prāgas iela, Centrāltirgus iela, Maskavas iela, 11. novembra krastmala, Akmens tilts, Uzvaras bulvāris, Slokas iela, Jūrmalas gatve, Kurzemes prospekts, Bebru iela, Anniņmuižas bulvāris un Dammes iela.

Virzienā Imanta — 5. tramvaju depo (Brīvības ielā) tramvaji brauc pa šādām ielām: Dammes iela, Anniņmuižas bulvāris, Bebru iela, Kurzemes prospekts, Jūrmalas gatve, Slokas iela, Uzvaras bulvāris, Akmens tilts, 11. novembra krastmala, Maskavas iela, Centrāltirgus iela, Prāgas iela, 13. janvāra iela, Aspazijas bulvāris un K. Barona iela.

Virzienā Jugla—Stacijas laukums tramvaji brauc pa šādām ielām: Brīvības gatve, Ropažu iela, Brīvības gatve, Gaisa tilts, Brīvības iela, K. Barona iela un Radio iela.

Virzienā Stacijas laukums—Jugla tramvaji brauc pa šādām ielām: Radio iela, 13. janvāra iela, Aspazijas bulvāris, K. Barona iela, Brīvības iela, Gaisa tilts, Brīvības gatve, Ropažu iela un Brīvības gatve.

Virzienā Stacijas laukums—5. tramvaju depo (Brīvības ielā) tramvaji brauc pa šādām ielām: Radio iela, 13. janvāra iela, Aspazijas bulvāris un K. Barona iela.

Virzienā 5. tramvaju depo (Brīvības ielā)—Stacijas laukums tramvaji brauc pa šādām ielām: K. Barona iela un Radio iela.

Maršruta ar mainītu virzienu pieturvietas 
Virzienā 5. tramvaju depo (Brīvības ielā) — Imanta ir 25 pieturas.

Tāpat arī virzienā Imanta — 5. tramvaju depo (Brīvības ielā) ir 25 pieturas.

Savukārt virzienā Jugla - Stacijas laukums ir 21 pietura.

Bet virzienā Stacijas laukums - 5. tramvaju depo (Brīvības ielā) ir 9 pieturas.

Savukārt virzienā 5. tramvaju depo (Brīvības ielā) - Stacijas laukums ir 9 pieturas.

Bet virzienā Stacijas laukums - Jugla ir 21 pietura.

Agrākie pieturvietu nosaukumi 

 Dzirciema iela (pārdēvēta par ''Botāniskais dārzs'')
 Botāniskais dārzs (pārdēvēta par ''Botāniskais dārzs / Rīgas Stradiņa universitāte'')
 Valguma iela (pārdēvēta par ''Nacionālā bibliotēka'')
 Rūpnīca ''VEF'' (pārdēvēta par ''VEF'')
 A/S ''Vidzemes maiznīca'' (pārdēvēta par ''Lēdmanes iela'')

Vēsture 
Pirmo elektriskā tramvaja maršrutu Rīgā atklāja 1901. gada 24. jūlijā pa Brīvības ielu no Daugavmalas loka līdz Gaisa tiltam (toreizējiem Aleksandra vārtiem). 1906. gadā to pa Ropažu ielu pagarināja līdz Šmerlim, 1914. gadā pa Brīvības gatvi līdz Strazdumuižai (Juglai), bet 1916. gadā atkal saīsināja līdz Brīvības un Biķernieku ielu krustojumam. 1926. gadā 1. tramvaja galapunkts bija pie fabrikas "Fēnikss", 1937. gadā pie VEF.
Pēc Otrā pasaules kara 1. tramvajs kursēja pa Brīvības ielu, no 1948. gada kursēja kā 1.D maršruts uz Nacionālo (tolaik Drāmas teātri) un kā 1.R maršruts uz Radio ielas loku. No 1950. gada 1. tramvajs kursēja pa Kr. Barona ielu līdz Nacionālajam (Drāmas) teātrim, 1951. gadā maršrutu pagarināja līdz Iļģuciemam. 1979. gadā 1. tramvaja maršrutu Iļģuciems–Čiekurkalns saīsināja līdz Centrāltirgum, 1989. gadā slēdza.

Maršrutu atjaunoja 2005. gada 1. septembrī kā 4. un 6. tramvaju maršruta apvienojumu.
2009. gada 1. septembrī paziņoja par tā slēgšanu, kaut gan remontdarbu dēļ 11. novembra krastmalā tramvaju kustība 1. maršrutā bija pārtraukta jau .

Maršrutu atjaunoja 2017. gada 5. jūnijā, kaut gan sākotnēji tas bija paredzēts jau 17. maijā, taču ar biežākiem kursēšanas intervāliem. Maršruts palicis tāds pats kā pirms tam, vienīgi abos virzienos kursē caur Radio ielu un tramvajs neilgu brīdi neiebrauca Centrāltirgū, kā tas bija agrāk, bet kopš 2018. gada 3. marta atkal brauca gar Centrāltirgu (arī abos virzienos).

No 2018. gada 3. marta līdz 9. jūnijam virzienā uz Juglu bija papildpietura „Aspazijas bulvāris” K. Barona ielā, papildpieturu likvidējot, ieviesa pieturu "Stacijas laukums" Radio ielā. Tajā pašā gadā 6. tramvaju maršruts tika likvidēts.

No 2022. gada 6. jūnija līdz 20. jūnijam sakarā ar Prāgas ielas pārvada slēgšanu Rail Baltic būvdarbu dēļ maršrutu novirzīja pa 13. janvāra ielu. Otrreiz šādas izmaiņas notika no 2022. gada 11. jūlija uz nenoteiktu laiku.

No 2023. gada 6. marta, veicot 11. novembra krastmalas un 13. janvāra ielas krustojuma pārbūvi, lai pielāgotu to zemās grīdas tramvaju kustībai 5. un 7. tramvaja maršrutā, maršruts kursē pamatmaršrutā, veicot iebraucienu Centrāltirgus ielā, un 6. jūnijā atjaunots ceļš pa 13. janvāra ielu. Kopš 11. tramvaju maršruta atjaunošanas 20. jūnijā, 1. tramvaju maršrutu apkalpo arī 3. tramvaju depo. Līdz ar to šajā maršrutā dažos reisos atkal kursē vecā tipa vagoni.

Skatīt arī 
 Rīga
 Autobusu satiksme Rīgā
 Trolejbusu satiksme Rīgā
 Tramvaju satiksme Rīgā
 Sabiedriskais transports Rīgā
 Rīgas satiksme
 Rīgas metropolitēns

Atsauces

Ārējās saites 
 www.rigassatiksme.lv
 
 
 
 
 

1